stanford-oval/wikipedia huggingface dataset:
המחלוקת על הסמיכה ביום טוב
הערות שוליים

↑  פרק ב משנה ב
↑  משנה מסכת ביצה פרק ה משנה ב
↑  תלמוד בבלי מסכת חגיגה דף טז עמוד ב
↑  במחקר האקדמי יש שהסבו את המחלוקת לנושאים אחרים לגמרי, כמו הסמיכה לרבנות, ועוד. על כך ראו בפירושו של אלבק למשנה שם, ובהשלמות שבסוף הכרך.
↑  הרב ראובן מרגליות, "יסוד המשנה ועריכתה", בירורים, ד.
↑  ראו למשל מאמרו של הרב ד"ר מאיר הרשקוביץ "המחלוקת הראשונה בישראל - מחלוקת הסמיכה", בספר "אור התורה - אור המזרח חלק כ"ג".
↑  תלמוד בבלי, מסכת בבא מציעא, דף נ"ט, עמוד ב'.
↑  ירושלמי, חגיגה פרק ב דף עז.
↑  ראו להלן בגדר המחלוקת המדויקת
↑  ספר ויקרא, פרק כ"ג, פסוק מ"א.
↑  בית שמאי סוברים שהפסוק "וחגותם אותו' חג לה'" הוא דווקא על קרבן שלמים שהיא הנושא המדובר בפסוק זה, ולא על קרבנות אחרים.
↑  תלמוד בבלי, מסכת ביצה, דף י"ט, עמוד א'.
1 2  תלמוד בבלי, מסכת ביצה, דף כ', עמוד ב'.
↑  תלמוד בבלי, מסכת ביצה, דף ל"ו, עמוד ב'.
↑  הוא פעל על פי הכלל שמותר לשנות מפני השלום (רש"י).
↑  "צאן קדר" - מעולים היו (רש"י).
↑  בתלמוד כתוב "והעמידן בעזרה", ופירש תוספות בביצה כ' ב "ויש לומר דלאו דווקא בעזרה, אלא בהר הבית"
↑  תלמוד ירושלמי, מסכת ביצה,  פרק ב', הלכה ד'.
↑  על פי פרשנות המפרשים המובאת בש"ס שוטנשטיין על מסכת ביצה כ' ב.
↑  ספרא ויקרא ה' ה', חגיגה טז ב.
↑  ראו דרכי המשנה עמ' 43 43.
↑  יעקב ברילל, מבוא המשנה חלק א' פפד"מ תרל"ו עמ' 38.
↑  אבות דרבי נתן ה' ו
↑  בראשית רבה פרשה סה.
↑  בבלי בבא בתרא פרק ח'
↑  תלמוד בבלי, מסכת יבמות, דף פ"ח, עמוד ב'.
↑  משנה, מסכת אבות, פרק א', משנה ד'.
↑  בן ציון כ"ץ בספרו "פרושים קנאים ונוצרים, בספר "ימי המקבים ועד שלטון אנטיטפר", מאמר "הזוגות הראשונים והמחלוקת הראשונה"
↑  ראו תוספתא מכשירין פרק ג' הלכה ד'.
↑  תלמוד בבלי, מסכת שבת, דף י"ד, עמוד ב'.
↑  תלמוד בבלי, מסכת עבודה זרה, דף ל"ז, עמוד א'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
קבר שמעיה ואבטליון. שמעיה ואבטליון היו שני חברים. שמעיה שימש נשיא הסנהדרין ופסק כל ימיו שמותר לסמוך על הקרבן בחג, ואבטליון חבירו פסק שההלכה היא שאסור לסמוך
קבר המיוחס לשמאי הזקן. מראשי השיטה האוסרת על סמיכה בחג, הוא ובני ישיבתו ניהלו את המלחמה התלמודית ברמה
כבשה. לפי בית שמאי רק קרבן שלמים מותר להקרבה, קרבן שלמים יכול ליעשות מזכרים ונקבות
כבש זכר. לעולת החג כשר רק כבש זכר. תלמידי בית הלל ניסו להצניע את הכבשים הזכרים ולהראות כאילו הם נקבות, ובכך להימנע מוויכוחים עם בית שמאי
"מערת הלל הזקן ותלמידיו" בהר מירון. אף על פי שהם היו בראש שיטת החובה לסמוך בחג, הם השתדלו לא להיכנס למחלוקות מיותרות, עד שבבא בן בוטא הכריע כמותן
המארבי

מועדון הכדורגל המארבי (בשוודית: Hammarby IF Fotbollförening) הוא מועדון כדורגל שוודי המייצג את הרובע סדרמאלם שבעיר סטוקהולם שבשוודיה.
היסטוריה

המועדון משחק בליגת העל השוודית, ולאורך ההיסטוריה הקבוצה זכתה באליפות אחת (ב-2001) וסיימה פעמיים כסגנית האלופה (ב-1982 וב-2003). המועדון נחשב למחזיק בקהל האוהדים הגדול ביותר בליגה, והוא נחשב לאחד ממועדוני הכדורגל הגדולים באירופה מבחינת מספר השחקנים הפעילים בו, עם למעלה מ-3,000 שחקנים בשלל מחלקות המועדון. היריבות המרכזיות של המועדון הן א.י.ק סולנה ויורגודן, כאשר האחרונה חולקת עם המארבי את אותו אצטדיון מאז 2013.
אוהדים

מאז 2014, להמארבי יש את ממוצע האוהדים הגבוה ביותר בליגה. בעונת 2015 עמד ממוצע האוהדים על 25,507 אוהדים למשחק, שיא חדש בליגת העל השוודית. בשנת 2022 שברה המארבי את השיא של עצמה, עם ממוצע של 26,372 אוהדים למשחק.
בשנת 2008, ערוץ הספורט "Setanta Sports" הגדיר את האצטדיון הביתי של המארבי כאצטדיון ה-11 הרועש ביותר בעולם.
לפני משחק הבית הראשון של העונה בליגה, אוהדי האמארבי מתאספים בכיכר גדולה בסדרמאלם ועורכים צעדה המונית. מסורת זו מתקיימת מאז 1998, ומושכת מדי שנה בין 15,000 ל-20,000 אוהדים.
תארים

אליפות שוודיה (1): 2001
סגנות (2): 1982, 2003
הגביע השוודי (1): 2020/2021
סגנות (4): 1976/1977, 1982/1983, 2010, 2021/2022
הערות שוליים

↑  Hammarby Fotboll | Edvard blev nummer 3000 i Bajens ungdomsled
↑  Hammarby lyfte allsvenskan - här är 10-talets publiksiffror, fotbollskanalen (בשוודית)
↑  Här är Hammarby redan bäst i Sverige, www.expressen.se (בשוודית)
↑  Nya riktlinjer under coronakrisen, www.svenskfotboll.se (בשוודית)
↑  "Rekordstödet – Hammarby har störst publik genom tiderna". Dagens Nyheter (בשוודית). 2014-10-23. ISSN 1101-2447. נבדק ב-2023-03-22.
↑  Hammarby tar nytt publikrekord för en enskild klubb, www.allsvenskan.se
↑  Hammarby Fotboll | Nytt publikrekord – stort tack för stödet!
↑  Redaktionen, In Bajen we trust, Fokus, ‏2017-04-21 (ב־)
| --- | --- |
בקרת זהויות :  GND: 4689793-8  LCCN: n98056915  VIAF: 300864113   WorldCat (עם VIAF): 300864113 
צעדת אוהדי המארבי המסורתית
קופס

קואופיון פאלוסאורה (פינית: Kuopion Palloseura; או קופס) הוא מועדון כדורגל פיני, הממוקם בעיר השמינית בגודלה בפינלנד, קואופיו. קופס משחקת בליגת העל הפינית ברציפות משנת 2008. אצטדיונה הביתי של הקבוצה נקרא "סאבון סנומאט ארנה". עד יוני 2005, הקבוצה שיחקה במגרש ברובע ויינלניימי, חצי אי מוקף באגם קאלאבסי.
המועדון נוסד בשנת 1923, ומאז ועד היום זכה בשישה תוארי אליפות לאומיים ופעמיים בגביע הפיני. בנוסף לכך, המועדון סיים כסגנית האלופה תשע פעמים. קופס מחזיקה בשיא הפיני למועדונים לרצף עונות בליגת הפינית הבכירה, משנת 1949 עד 1992. הקבוצה מדורגת במקום הרביעי בטבלת כל הזמנים של ליגת העל הפינית.
תארים

אליפות (7): 1956, 1958, 1966, 1974, 1976, 2019, 2024
סגנות (9): 1950, 1954, 1964, 1967, 1969, 1975, 1977, 1979, 2010
זכייה (5): 1968, 1989, 2021, 2022, 2024
סגנות (1): 2011, 2012
זכייה (1): 2006
מוקדמות גביע אירופה לאלופות :
סיבוב ראשון (3): 1967/1968, 1975/1976, 1977/1978
מוקדמות הליגה האירופית :
סיבוב שלישי (1): 2012/2013
סיבוב שני (1): 2011/2012
גביע אופ"א :
סיבוב שני (1): 1978/1979,
סיבוב ראשון (4): 1976/1977, 1979/1980, 1980/1981, 1982/1983
גביע אירופה למחזיקות גביע :
סיבוב ראשון (2): 1969/1970, 1990/1991
איי. אף. קיי. מרייהאמן

איי. אף. קיי. מרייהאמן (בפינית: IFK Mariehamn) הוא מועדון כדורגל פיני מהעיר מרייהאמן, בירת איי אולנד שבפינלנד.
היסטוריה

לאורך רוב שנות קיומה הקבוצה שיחקה בליגות הנמוכות בפינלנד למעט עונת 1977/78 שבה שיחקה בליגה הראשונה.
בעונת 2004 העפילה לליגה השנייה בחישובתה והחל משנת 2005 היא משחקת בליגת העל הפינית.
בעונת 2016 זכתה לראשונה באליפות פינלנד.
תארים

ליגת העל הפינית: 1
2016
הגביע הפיני: 1
2015
המרכז הבינלאומי לחקר נדידת הציפורים בלטרון

| --- | --- |

הכניסה אל האתר
 מידע כללי
 סוג:  מרכז צפרות
 מיקום:  לטרון
 מדינה:  ישראל
 מידות
 שטח:  25 דונם
 קואורדינטות:  31°50′21″N 34°58′45″E﻿ / ﻿31.839278560564°N 34.979162226412°E﻿ / 31.839278560564; 34.979162226412
 he
 
המכ"ם בלטרון המקיים מעקב אחרי נדידת הציפורים ברדיוס של 50 ק"מ
מפת אזור לטרון
המרכז הבינלאומי לחקר נדידת הציפורים בלטרון הוא מרכז מחקר מדעי לאורניתולוגיה ומרכז צפרות שהוקם בישראל ביוזמת אוניברסיטת תל אביב והחברה להגנת הטבע. המרכז ממוקם בבניין המשטרה הבריטית לשעבר בלטרון. עמותת השריון, המפעילה במקום את אתר ההנצחה יד לשריון, הקצתה כ-25 דונמים משטחה עבור המרכז לחקר נדידת הציפורים. מיקומו של האתר נבחר, בין השאר, מכיוון שהוא נמצא בלבו של הציר המערבי של נדידת העופות בארץ ישראל. מנהל המרכז הוא ד"ר יוסי לשם מהמחלקה לזואולוגיה באוניברסיטת תל אביב.
במרכז יש כיום מכ"ם, כיתת מחשבים המשמשת להשתלמויות מורים, מוזיאון ואכסניה. המכ"ם, מעודפי הצבא האדום, הובא ארצה על ידי ד"ר ליאוניד דינביץ', מדען עולה מברית המועצות, בעזרת הקרן למדענים עולים. את חדר המחשבים מימנה ארצות הברית במטרה לעודד את שיתוף הפעולה בנושא הציפורים עם ירדן, טורקיה ויוון. ממשלת גרמניה מממנת חקר לוויינים במסגרת התוכנית החינוכית "לטוס עם ציפורים".
מטרותיו המוצהרות של המרכז הן:
ניצול יתרונה היחסי של מדינת ישראל בפיתוח מחקרים רב-תחומיים בנושאי הנדידה.
פיתוח נושאי המחקר היישומי הקשור לנדידה בדגש איתור פתרונות לקונפליקטים עם החקלאים, קידום בטיחות טיסה צבאית ואזרחית.
שימוש בתשתית המדעית שתוקם למטרת קידום החינוך האקדמי בישראל, וכבסיס לפיתוח קורסים בינלאומיים בנושא, הגנה על הציפורים ובית גידולן.
במרכז מבוצעים מחקרים בנושאים שונים, למשל:
בטיחות טיסה - מחקר משותף עם חיל האוויר הישראלי אשר הביא להקטנת מספר התאונות הנגרמות מעופות נודדים ב-76%.
הדברה ביולוגית - שיתוף פעולה אזורי עם חקלאים ישראליים, ירדניים ופלסטינים, לשימוש בתנשמות ובבזים כמדבירים ביולוגיים בחקלאות.
פרויקטים חינוכיים - שיתופי פעולה עם משרד החינוך להפעלת תוכניות חינוכיות בבתי ספר ברחבי הארץ בנושאים שונים הקשורים לצפרות, בין היתר הפרויקט הלימודי "הציפורים הנודדות אינן יודעות גבולות", במהלכו עקבו תלמידים ישראלים ופלסטינים אחרי ציפורים נודדות בעזרת משדרי לוויין.
ראו גם

נדידת עופות
אורניתולוגיה
צפרות
פרינצסה
SJK

SJK (בפינית: Seinäjoen Jalkapallokerho או SJK Seinäjoki) הוא מועדון כדורגל מקצועני פיני, שבסיסו בעיר סייניוקי שבפינלנד.
היסטוריה

המועדון נוסד בשנת 2007. עד שנת 2011/2012 שיחקה הקבוצה בליגה השלישית ברמתה בפינלנד ובסיומה עלתה לליגה השנייה. מ-2012/2013 עד 2013/2014 שיחקה בליגה השנייה. מ-2014/2015 הקבוצה משחקת בליגת העל הפינית שהיא הליגה הראשונה ברמתה במדינה.
הישג שיא בתולדותיה היה מקום ראשון בסיום עונת 2015/2016. בעונת 2014/2015 הקבוצה גם זכתה בגביע הפיני.
תארים

ליגת העל הפינית: 1
2015/2016
הגביע הפיני: 1
2014/2015
קטרה (דמות)

| --- | --- |

דמותה של קטרה במדיות השונות של הזיכיון
 תוכנית טלוויזיה:  זיכיון "אווטאר: כשף האוויר האחרון"
 הופעה ראשונה:  אווטאר: הילד בקרחון (2005) האגדה של קורה: ברוכה הבאה לרפאבליק סיטי (2012)
 הופעה אחרונה:  אווטאר: כוכב השביט של סוזין, חלק 4: אווטאר אנג (2008) האגדה של קורה: קורה לבדה (2014)
 יוצרים:  מייקל דנטה דימרטינו בריאן קונייצקו
 גילום הדמות:  ניקולה פלץ (סרט לייב אקשן) קיאוונטיו טרבל (Kiawentiio) (סדרת לייב אקשן)
 דיבוב:  מיי ויטמן ("אווטאר") אווה מארי סיינט ("האגדה של קורה")
 דיבוב בשפה העברית:  ספיר דרמון ("אווטאר") אורנה כץ ("האגדה של קורה")
 מידע
 סטטוס:  חיה
 גיל:  89 שנה 
 מין:  נקבה
 מקצוע:  מדריך, מרפא, לוחם
 מומחיות:  יכולות ריפוי, מניפולציה על מים, קרח ודם
 כוחות:  כשפות מים, כשפות דם
 דמויות קשורות
 משפחה:  האקודה וקיה (הורים) סוקה (אח) אנג (בעל) בומי, קיה וטנזן (ילדים)
 אויבים:  אזולה, צוקו 
 
קטרה (באנגלית: Katara; בכתב סיני: 卡 塔 拉) היא דמות בדיונית המופיעה בסדרת הטלוויזיה המונפשת של "ניקלודיאון", "אווטאר" (2005–2008), ובסדרת ההמשך שלה, "האגדה של קורה" (2012–2014). את הדמות, שנהגתה על ידי מייקל דנטה דימרטינו ובריאן קונייצקו, דיבבו מיי ויטמן בסדרה המקורית ואווה מארי סיינט בסדרת ההמשך; ואילו בעברית, את דמותה דיבבו ספיר דרמון בסדרה המקורית ואורנה כץ בסדרת ההמשך. קטרה היא בתם של צ'יף האקודה וקיה, ואחותו הצעירה של סוקה. בעיבוד הלייב אקשן לסדרה משנת 2010, את דמותה גילמה ניקולה פלץ, בעוד שבעיבוד הלייב אקשן הטלוויזיוני העתידי, את דמותה תגלם קיאוונטיו טרבל (Kiawentiio).
בהמשכיותיו של הזיכיון, מופיעה קטרה ככשפית מים אשר ביכולתה לשלוט במים ובקרח כרצונה. בתחילת העלילה, קטרה היא היחידה בשבט המים הדרומי, אחד משני שבטי המים, שביכולתה לכשף מים; במהלך אחד ממסעיהם, מגלים היא ואחיה הגדול, סוקה, כשף אוויר בשם אנג הקפוא בקרחון. השניים משחררים אותו ומלווים אותו במסעו להביס את אומת האש האימפריאליסטית ולהביא שלום לעולמם שסוע המלחמה. מאוחר יותר, מתאמנת קטרה בשבט המים הצפוני בהדרכת מאסטר פאקו עד להגעתה לדרגת "מאסטר" בכשפות מים.
לאור הפופולריות לה זכתה, דמותה של קטרה הופיעה במדיות נוספות, לרבות כרטיסי החלפה, חולצות טריקו, משחקי וידאו וחוברות קומיקס.
יצירת הדמות

יוצרי דמותה של קטרה, מייקל דנטה דימרטינו (מימין) ובריאן קונייצקו (משמאל).
יצירת הדמות > קונספט ופיתוח

על פי פרק הפיילוט שלא שודר, שמה של קטרה היה במקור "קיה" (באנגלית: "Kya"). עם זאת, הטילה המחלקה המשפטית של "ניקלודיאון" וטו על השימוש בשם זה לאחר שגילו שיש כבר דמות ממשחק וידאו בשם זהה. לאחר שנאלצו להחליף את שמה, נשקל להעניק לקטרה את השם "קאנה", ששימש לבסוף כשמה של סבתה. השם "קיה" שימש לבסוף כשם אמה המנוחה של קטרה. במהלך הפרק "מעשיות בה סינג סה" בעונתה השלישית של הסדרה, נכתב שמה של קטרה בלועזית "卡 塔 拉"‏. פירושו של המילה "Kǎ" ‏(卡) בשפה הסינית הוא "לבדוק", "לחסום" או "כרטיס"; "Tǎ" ‏(塔) פירושו "פגודה" או "מגדל"; ו-"Lā" ‏(拉), פירושו "למשוך". המילה "Lā" מופיעה בסיום העונה הראשונה כשמה של רוח האוקיינוס, בעוד שהמילה "Kǎ" מופיעה גם בשמו של סוקה.
את דמותה של קטרה, לצד דמויותיהם של אנג וסוקה, הגו במקור בריאן קונייצקו ומייקל דנטה דימרטינו כצעירים יותר, אך במהלך תהליך פיתוח הסדרה, כל השלושה התבגרו בשנתיים בשל התעקשותו של המפיק בפועל, אריק קולמן, שטען שניקלודיאון בסיפורי התבגרות; בהתאם לכך, הפכה קטרה מבת 12 ל-14.
בערוץ הפרשנות של פרק הפיילוט שלא שודר, הצהירו קונייצקו ודימרטינו ש"לולאות השיער" של קטרה נועדו להיתלות כלפי מטה; וכי את הרעיון לעצב כך את שיערה קיבלו מבמאי ההנפשה של חברת "Tin House", יון יאנג קי, שהסביר שבצורה כזו שיערה יהיה קל יותר להנפשה.
בספיישל "נשות אווטאר: כשף האוויר האחרון" שצורף למהדורת ה-DVD של העונה השלישית, הצהירו דימרטינו וקונייצקו שהם תפסו את דמותה של קטרה בתור הדאוטרגוניסטית של הסדרה, כמו כן גם בתור "האדם שדרכו הסיפור מסופר".
יצירת הדמות > אישיות

לאורך הסדרה, מתוארת דמותה של קטרה כ"חכמה ומוכשרת", וכ"חביבה, אמיצה ונלהבת." במצבים רבים, מופיעה קטרה כדמות-אם עבור שאר בני הקבוצה: תפקיד המיוחס להפסדיו של שבטה בפשיטות ויציאתם של רבים מבניה למלחמה, מה שחייב אותה (ואת סוקה) לשאת בעול אחריות שמעבר לגילה. בנוסף, נוטה קטרה להיות אדיבה ונדיבה, אך לעיתים קרובות, גם עקשנית ובעלת מוסר נוקשה; מהירה לכעוס או להיעלב כשמטילים בה ספק; ואף ביכולתה לנטור טינה במשך שנים ארוכות. לרוב, משמשת קטרה כדמות-אם לסוקה, שמתרעם עליה בשל כך, אך גם לוקח אותה כמובן מאליו.
ביוגרפיה בדיונית > אווטאר > ספר 1: מים

כאשר קטרה הייתה בת שמונה, אמה, קיה, הקריבה את חייה במהלך פשיטה של אומת האש על מנת להגן על קטרה, שכן היא הייתה כשפית המים היחידה בשבט הדרומי - שאותה חיפשו אומת האש. שלוש שנים לאחר מכן, אביה של קטרה, האקודה, והלוחמים האחרים שטו לממלכת האדמה בשביל לעזור במלחמה נגד אומת האש, והותיר מאחוריו את קטרה, סוקה, וסבתם קאנה לשמור על השבט. קטרה נאלצה למלא את מקומה של אמה ולמלא את מטלות הבית בזמן שאחיה, סוקה, התאמן להיות לוחם ללא הדרכה. קטרה הייתה מעוניינת לפתח כישורי כשפות המים שלה אולם גם לה לא הייתה הדרכה בשבט המים הדרומי.
שלוש שנים מאוחר יותר, קטרה וסוקה לאחד מטיוליהם במטרה לחפש אוכל אך מצאו במקום קרחון ענק ועגול, ולאחר שמתוך זעם על אחיה קטרה ניפצה בטעות את הקרחון בכשפות מים, הם מצאו את אנג השרוי בקיפאון, אשר לאחר זמן קצר מתגלה בתור האווטאר, דמות משיחית שעליה נאמר כי תוכל לאחד בין ארבע האומות ולהביא לאיזון והרמוניה בעולמם. על מנת לסייע לאנג להתקדם באימוניו ולקדם את שליטתה בכשפות מים, מצטרפת קטרה לאנג במסעו לשבט המים הצפוני במטרה למצוא מאסטר לכשפות מים, עם סוקה לצידם. עם הגעתם, מסרב מאסטר פאקו מסרב ללמדה מכיוון שעל פי מנהיגי שבט המים הצפוני, אין לנשים רשות ללמוד כשפות מים כאמנות לחימה, אך לאחר שהבחין בשרשרתה של קטרה, שהוא עצמו נתן לסבתה, הוא מסכים ללמדה, עד שהוא רואה אותה כראויה ומומחית דיה על מנת ללמד את אנג.
ביוגרפיה בדיונית > אווטאר > ספר 2: אדמה

לאחר מכן, מלווה קטרה את אנג לממלכת האדמה על מנת שיוכל ללמוד כשפות אדמה. במעוז ממלכת האדמה, מעמיד הגנרל פונג את חייה של קטרה בסכנה על מנת לכפות על אנג להיכנס למצב "אווטאר", אך משיג רק הרס. לאורך העונה, עומדת דמותה של קטרה בניגוד לכשפית האדמה טוף בייפונג, שהצטרפה לקבוצה במטרה ללמד את אנג, אך בהדרגה, יחסיהן מפשירים והשתיים מתיידדות. בבירת ממלכת האדמה, נתקלת הקבוצה בנסיך צוקו ואחותו, אזולה; ובמהלך הקרב, נפצע אנג מהברק של אזולה, ואז קטרה לוקחת אותו למקום מבטחים, שם היא מרפאת את פצעיו הפיזיים.
ביוגרפיה בדיונית > אווטאר > ספר 3: אש

לאחר שהקבוצה מגיעה לכפר סמוך הסובל משלטונה העריצי במיוחד של אומת האש, מחליטה קטרה להתחפש לרוח הנהר בשם "הגברת הצבועה" על מנת לסייע לתושבי הכפר. במקביל, שוהה קטרה עם האמה המתבודדת, אודותיה היא מגלה שהיא כשפית מים מהשבט הדרומי שנכלאה על ידי אומת האש. מאוחר יותר, מציעה לה האמה ללמדה תת-כשפות מים הנקראת "כשפות דם", המאפשרת לכשף המפעיל אותה שליטה פיזית בבעלי חיים ובבני אדם. כאשר קטרה מסרבת ללמוד תת-כשפות זו, האמה משתמשת בה על אנג וסוקה, ומאלצת את קטרה להשתמש בה בעצמה על האמה. כאשר הנסיך צוקו הופך את עורו ומצטרף לקבוצה לאחר שהפלישה נכשלה, הוא זוכה באמונם של כולם, למעט אמונה של קטרה, עד שמסייע לה למצוא את האיש שהיה אחראי להריגת אמה, שעליו היא משתמשת בכשפות דם. על אף שהחליטה לא לנקום ולא לסלוח, היא משלימה עם צוקו ומקבלת אותו כידידה.
במהלך סיום הסדרה בן-ארבעת החלקים, מסייעת קטרה לצוקו למנוע מאזולה להפוך לאדונית האש ונלחמת בה, ובסופו של דבר מביסה אותה ומרפאת את צוקו. כשהמלחמה מסתיימת, מוצגת קטרה בבה סינג סה עם שאר הגיבורים, ובמהלך המסיבה לכבודו של אנג, היא חולקת עמו את נשיקתה השלישית.
ביוגרפיה בדיונית > האגדה של קורה > ספר 1: אוויר

לאחר אירועי הסדרה המקורית, מופיעה קטרה בתפקיד אורח ב"האגדה של קורה". בסדרה זו, קטרה בת 85, והיא אחת משלושת החברים בקבוצה המקורית של אנג, שעודם בחיים, יחד עם צוקו וטוף. עוד מתברר כי בשנים שחלפו בין שתי הסדרות, הפכה קטרה לחברה בכירה במסדר "הלוטוס הלבן" ולקחה על עצמה לאמן את האווטאר הבאה ויורשתו של בעלה, קורה בכשפות מים, והפכה לאחרונה בשורה של מאסטרים ששימשו כמורים למספר גלגולי אווטאר. בנוסף, מתגלה כי לקטרה ולאנג נולדו שלושה ילדים: בומי, שלא ניחן ביכולות כשפות (ורק בשלב מאוחר יותר רוכש את היכולת לכשף אוויר); קיה, כשפית מים; וטנזן, כשף אוויר. בעונתה הראשונה של הסדרה, מופיעה קטרה רק בפתיחת העונה, כשהיא נותנת לקורה את ברכתה לעזוב לרפאבליק סיטי על מנת להתאמן עם טנזן, ובסיום העונה, כשהיא מנסה לרפא אותה לשווא לאחר שאיבדה את יכולתה לכשף מים, אדמה ואש בעקבות מפגשה עם אמון.
ביוגרפיה בדיונית > האגדה של קורה > ספר 2: רוחות

בפרק הבכורה של העונה השנייה, "רוח המרד", נראית קטרה כשהיא חוגגת עם ילדיה בפסטיבל רוחות הקרחונים של שבט המים הדרומי. בעודה איתם, קטרה, אוחזת בנכדה החדש, רוהאן, מתבוננת בעצב כשהיא מבחינה בקיה ובומי מתבדחים על חשבונו של טנזן. בסוף הפרק, קטרה מתחננת בפני טנזן שייקח אותם עמו למקדש האוויר הדרומי, בנימוק שזמן האיכות ביניהם רק יועיל לו. בהמשך, נראית קטרה בבקתת הריפוי שלה בעודה מטפלת בחיילי שבט המים הדרומי, ושומרת על גופתה של נכדתה, ג'ינורה, בעוד נשמתה לכודה בעולם הרוחות. בסיום העונה, מופיעה שוב קטרה כשהיא מקשיבה לקורה פונה לשבט המים הדרומי העצמאי ומסבירה את החלטתה להביא להתקיימות רוחות ובני אדם יחד על ידי השארת שערי הרוחות פתוחים.
ביוגרפיה בדיונית > האגדה של קורה > ספר 4: איזון

בעונה הרביעית, מופיעה שוב קטרה כשהיא מנסה לסייע לקורה לרפא את גופה לאחר שהורעלה על ידי זאהיר בסיום העונה השלישית, מה שיאפשר לה ללכת שוב לאחר שהשתמשה בכיסא גלגלים במשך יותר מחצי שנה.
יכולות

לאורך הסדרה המקורית, מתפתחות יכולותיה של קטרה במידה ניכרת. בתחילה, יש לה שליטה מועטה על יכולותיה לשלוט במים ולעיתים קרובות היא איבדה שליטה ברגעי תסכול או כעס. הודות לתרגול ללא הרף, מגילת הדרכה וחניכתה תחת מאסטר פאקו, מיומנותיה משתפרות עד שהיא נחשבת למאסטר בעצמה. בהמשך, נבחרה קטרה לשמש בתור המאסטר של קורה ללימודי כשפות מים וריפוי.
יכולות > כשפות מים

לאורך הופעותיה בזיכיון, מפגינה קטרה את מיומנויותיה בכשפות מים, במהלכו נעשה שימוש בטכניקות של אמנויות לחימה סיניות "פנימיות" כמו טאי צ'י צ'ואן וג'יט קון דו; קטרה היא המאסטר היחידה מהשבט המים הדרומי ששרדה לאחר מלחמת מאה השנים. במהלך פיתוח דמותה, התייעצו יוצרי הסדרה עם אמן לחימה מקצועי עבור עיצוב סגנון הלחימה המאפיין אותה. ביקום בו מתקיים הזיכיון, כשפות מים מייצגת את אלמנט השינוי – המשתנה בצורותיו ללא הרף – והוא מסווג כסְתַגְּלָן או הגמיש ביותר מבין "ארבע אומנויות הכשפות". כשפות המים מדגישה את אלמנט ה"רכות ונשימה" על פני "תוקפנות קשה"; ופועלת בהתאמה עם הסביבה; תוך יצירת הזדמנויות שלא היו קיימות קודם לכן. "זרימת אנרגיה" זו מאפשרת לתמרוני ההגנה של קטרה להיתרגם לשליטה על יריביה והפניית המומנטום שלהם נגדם. על אף יתרונות אלו, כשפות המים של קטרה תלוי כמעט לחלוטין באינרציה; דבר הדורש ממנה להיות נוחה להסתגל לכל מצב.
| 0 | 1 | 2 |
| --- | --- | --- |
| ” | מים הם אלמנט השינוי. אנשי שבטי המים מסוגלים להסתגל לדברים רבים. יש להם תחושה של קהילה ואהבה שמחזיקה אותם יחד בכל דבר. | “ |

|  – גנרל אירו (אווטאר, ספר 2: אדמה, פרק 9 – "עבודה קשה") |  – גנרל אירו (אווטאר, ספר 2: אדמה, פרק 9 – "עבודה קשה") |  |
קטרה הוכיחה שהיא יריבה אדירה לאויביה, וכי ביכולתה להילחם בתנאים שווים עם אזולה ולונג פנג; ואף להתעלות עליהם. ביכולתה של קטרה להשתמש במים על מנת לחתוך עצמים; לזמן גלים המדמים חוטי קשירה ושוטים בגדלים משתנים; להתכסות בשריון מים; לגלוש על קרח; לרוץ ולעמוד על פני המים; להמיס ולשלוט בקרח קיים ואף ליצור אותו יש מאין בצורות וגדלים שונים; להקפיא מים וחפצים המוקפים במים עם מעט מאמץ; ליצור קירות של ערפל וקיטור; להפוך קיטור לקרח; לאדות כמויות גדולות של מים; או להפיק נשק מכל לחות כלשהי, לרבות זיעתה. בנוסף, ביכולתה של לשלוט בכמויות אדירות של מים וליצור גלים ענקיים ובועות מים. במקרה אחד, קטרה הפילה את כל הדאי לי, צוקו ואזולה בזמן שרכבה על גבי גל ענק. כמו כל כשפי המים, כוחותיה של קטרה גדלים בצורה משמעותית תחת השפעת ירח מלא.
בנוסף, מפגינה קטרה את היכולת להרחיף ולשלוט בנוזלים על בסיס מים, כמו מים טהורים, דיו ומרק (מה שמאפשר לה לבשל ארוחות), ואף לכשף את אדי הבושם תוך כדי מאבק במפלצת תלוית-ריח. תחת זהותה של "הגברת הצבועה", משתמשת קטרה ביכולותיה על מנת ליצור ערפל סמיך. קטרה אף מפגינה את היכולת לתמרן בוץ בשילוב פעולה עם טוף.
יכולות > יכולות ריפוי

קטרה היא אחת מכשפי המים הבודדים שנולדו עם תת-היכולת לרפא פציעות או פצעים; יכולת זו הודגמה לראשונה לאחר שנכוותה במהלך ניסיונו הראשון של אנג לכשף אש. תחת הדרכתה של המרפאה יאגודה משבט המים הצפוני, מחזקת קטרה את שליטתה ביכולת זו ומשתמשת בו על מנת להקל על מחלות; להתגבר על שטיפת מוח; ולרפא כוויות, פציעות ודימומים. עם זאת, אין ביכולתה של קטרה לרפא את כל המחלות, לתקן נזק מוחי, או לרפא פציעות פנימיות ומומים מולדים. באמצעות מים מיוחדים שהשיגה ממקדש הרוח של שבט המים הצפוני, הצליחה קטרה לרפא פצע קטלני שאזולה גרמה לאנג, ובכך להשיב אותו מסף המוות. ב"האגדה של קורה", טוענת לין בייפונג (כשפית מתכת ובתה של טוף) שקטרה היא המרפאה הטובה ביותר בעולם.
יכולות > כשפות דם

קטרה השתמשה לראשונה בתת-כשפות זו בפרקו השמיני של הספר השלישי. יכולת זו מורכבת ממניפולציה של המים בתוך גוף היצור, תוך השארת המטרה ללא יכולת לזוז או להתנגד בשום צורה; מרגע שהשתלטה על מטרתה, ביכולתה לגרום לו לנוע בכל דרך שתחפוץ. עם זאת, ביכולתה של קטרה לכשף דם רק במהלך ירח מלא, כאשר יכולתה לכשף מים נמצא בשיאו. קטרה נאלצה ללמוד כשפות זו על ידי האמה, אישה מבוגרת משבט המים הדרומי, שפיתחה את התת-כשפות הזו במקור ורצתה שקטרה תלמד אותה ולאחר מכן תלמדה לאחרים. עם זאת, קטרה מתעבת תת-כשפות זו והשתמשה בה רק פעמיים בתקופות של לחץ גדול. בבגרותה, פעלה קטרה על מנת כדי להפוך את השימוש בכשפות דם לעבירה פלילית ולחקיקה נגדו ברפאבליק סיטי.
במדיות נוספות

דמותה של קטרה הופיעה במשחק הקלפים הרשמי של "אווטאר", ושלושה משחקי וידאו מאת חברת "THQ", כולל משחק וידאו המבוסס על עלילת הסדרה, ו-"Avatar: The Last Air Bender – The Burning Earth" ו-"Avatar: The Last Airbender – Into the Inferno".
בנוסף, בדומה לאנג, גם דמותה של קטרה הופיעה בחוברת הקומיקס הקולנועי שהופצו על ידי חברת "טוקיופופ".
את דמותה של קטרה בסרט "איירבנדר", עיבוד לייב אקשן לסדרה משנת 2010 אותו ביים מ. נייט שאמלאן, גילמה השחקנית ניקולה פלץ. הסרט זכה לביקורות שליליות מצד המבקרים והצופים. מבקרים רבים ביקרו את חוסר העקביות בעלילה ובין התסריט לחומר המקור, כמו כן גם את המשחק, אפיון הדמויות, הכתיבה והליהוק, שעורר סערה בשל הווייטוושינג (אנ') שנעשה לדמויות המקוריות, ונחשב לאחד העיבודים הגרועים ביותר שנעשו אי פעם.
את דמותה של קטרה בעיבוד הלייב אקשן הטלוויזיוני העתידי, עתידה לגלם השחקנית הקנדית קיאוונטיו טרבל (אנ'). בתחילה, נמסר כי דימרטינו וקונייצקו יהיו שותפים להפקת הסדרה העתידית, אך מאוחר יותר, נמסר כי החליטו השניים לעזוב עקב אי-הסכמות.
ביקורות

עם הופעתה, זכתה דמותה של קטרה לביקורות חיוביות. בין היתר, דמותה הושוותה לזו של אמיטי בלייט (שגם היא דובבה על ידי ויטמן) מהסדרה "בית הינשוף", בטענה שיש קווי דמיון בין שתי הדמויות הללו, למרות הבדלים בעיצוב ובמניעיהן של שתי הדמויות. באתר "CBR", צוין כי דמותה של קטרה היא "מרכיב יסוד" בעלילת הסדרה, ו"אגדה בפני עצמה". האנה גריימס מ-"CBR" הצהירה שקטרה היא "די בוגרת ופיקחת" בהשוואה לאחרים בקבוצתה, ומהווה "תוספת חזקה" לצוות. האנה שו-ויליאמס מהאתר "Screen Rant" ציינה לחיוב את ענוותה של קטרה, ואמנדה ברוס, גם היא מ-"Screen Rant", ציינה כי דמותה של קטרה מעוררת השראה, ו"מאופיינת על ידי תקווה והיגיון". רייצ'ל סנדל מהאתר "Colider" ציינה כי דמותה של קטרה זכתה לאחת מ"קשתות הדמויות הטובות ביותר" בסדרה. מבקרים אחרים כינו אותה "מעניינת" ו"חביבה מאוד", וציינו את הפיכתה לאהובת המעריצים. דמותה של קטרה אף זכתה לקוספליי.
יורגודן (כדורגל)

מועדון כדורגל יוּרְגוֹדֶן (בשוודית: Djurgårdens IF Fotbollsförening) הוא מועדון כדורגל מסטוקהולם, שוודיה, המשחק בליגת העל השוודית. נכון לעונת 2021 (שתחל באפריל 2021), המועדון זכה בעברו ב-12 אליפויות וב-5 גביעים והגיע לגמר הגביע השוודי 4 פעמים נוספות. בשנת 2013 המועדון עבר לשחק בטלה 2 ארנה החדש. עד אז שיחק באצטדיון האולימפי.